### Osa I: Asia- ja mediatekstit

**1. Blogitekstin väite ja kommenttien kannanotot (30 p.)**

Mitä Merja Nurmi blogikirjoituksessaan väittää? Minkälaisia kannanottoja kommenteissa esitetään? Vastauksen sopiva pituus on noin 3 000–3 500 merkkiä. (30 p.)

### <https://puheenvuoro.uusisuomi.fi/merjanurmiostuomi/kiilusilmaista-ilmastopolitiikkaa-ja-ulostepuhetta/>

**2. Kolumnin vastakkainasettelut ja retoriset keinot (30 p.)**

Analysoi Tuija Siltamäen kolumnin vastakkainasetteluja ja kolumnissa käytettyjä retorisia keinoja. Vastauksen sopiva pituus on noin 4 500 merkkiä. (30 p.)

### <https://yle.fi/uutiset/3-11306367>

**3.** **Suomen kieli nyt ja tulevaisuudessa (30 p.)**

Katso Sitran eli Suomen itsenäisyyden juhlarahaston 50-vuotisjuhlavuonna julkaisema tubettaja Hermannin video, jolla Hermanni kertoo ajatuksiaan suomen kielen nykytilanteesta ja tulevaisuudesta. Video on julkaistu Sitran internetsivustolla.

2.1 Tee luetelma Hermannin videolla esittämistä keskeisistä näkemyksistä. Vastauksen sopiva pituus on noin 800 merkkiä. (12 p.)

2.2 Analysoi ja arvioi Hermannin käyttämää puhuttua kieltä. Millaisia huolitellusta yleispuhekielestä poikkeavia piirteitä siinä esiintyy? Vastauksen sopiva pituus on noin 2 500 merkkiä. (18 p.)

### <https://www.sitra.fi/blogit/millaista-suomen-kielta-tulevaisuudessa/>

**4.** **Tekstikokonaisuuden osat ja niiden tehtävät (30 p.)**

Tarkastele tekstikokonaisuutta ja erittele sen osia. Mitä tehtäviä eri osilla tekstikokonaisuudessa on? Vastauksen sopiva pituus on noin 3 000–3 500 merkkiä. (30 p.)

### PDF-tiedosto ohessa.

**Osa II: Kaunokirjalliset ja muut fiktiiviset tekstit**

**5. Vantaa-kuvan rakentuminen (30 p.)**

Tutustu somefolkia edustavan Kalevauvan lyriikkavideoon Vantaa. Kalevauvan verkkosivuilla kerrotaan, että heidän sanoituksensa on "kerätty suoraan kansan suusta: keskustelupalstoilta ja nettikommenteista". Voi ajatella, että yhtye edustaakin nykyaikaista kansanperinnettä.

Analysoi, millainen kuva Vantaasta paikkana rakentuu ja miten. Huomioi erilaiset näkökulmat. Vastauksen sopiva pituus on noin 3 000–3 500 merkkiä. (30 p.)

<https://www.youtube.com/watch?v=wqk-XFPgRtk>

**6. Runon rakenteet, kuvakieli ja henkilöhahmo (30 p.)**

Lue Silene Lehdon runo Lumikin sydän.

4.1 Erittele runon rakenteita ja kuvakieltä. Vastauksen sopiva pituus on noin 2 000 merkkiä. (12 p.)

4.2 Millaisen käsityksen runo antaa kuningattaresta? Vastauksen sopiva pituus on noin 3 000 merkkiä. (18 p.)

**Lumikin sydän**

Kuningattarella ei ole nimeä.
Hän on vain nainen, joka halusi Lumikin sydämen.
Hän halusi pitää sitä kädessään, voitonmerkkiä.
Voimmeko me oikeastaan paheksua hänen toivettaan?
Kuningattaren täytyy aina olla varuillaan kuin jäniksen,
on salamurhaajia, on vallankumouksia,
ei millään ehdi olla hyvä ihminen.
Jos kurkistatte ruokasalin ovesta nyt,
näette miten ahnaasti hän syö ruskistettua villisian sydäntä
(hän ei vielä tiedä, että häntä on huiputettu).
Hame verhoaa hänen laihaa vartaloaan kuin hääkakku.
Valaanluut puristavat hänen keuhkojaan.
Antakaamme tämän rasitetun naisen olla edes hetken onnellinen:
kukaan ei häiritse häntä nyt, hänen ilonsa on kirkas,
hopeisista aterimista heijastuva aurinko.

Silene Lehto, kokoelmasta Lumikin sydän (WSOY 2014).

**7. Ihmissuhdekuvausten vertailua (30 p.)**

**Taustaksi**: Otto Gabrielsson on yksi suomenruotsalaisen kirjailijan Jörn Donnerin pojista.

Vertaile tekstien antamaa kuvaa isän ja pojan suhteesta. Vastauksen sopiva pituus on noin 4 500 merkkiä. (30 p.)

**Tekstit ohessa.**

**8. Novellin henkilökuva (30 p.)**

Analysoi ja tulkitse Pirjo S:stä rakentuvaa kuvaa. Vastauksen sopiva pituus on noin 3 500–4 000 merkkiä. (30 p.)

**Teksti ohessa.**